Mikronēzija (reģions) - Vikipēdija

# Mikronēzija (reģions)

### Vikipēdijas raksts

Mikronēzija

Mikronēzija (no grieķu μικρος (mazs) un νησος (sala)) - reģions Klusajā okeānā, daļa no Okeānijas. Rietumos no Mikronēzijas atrodas Filipīnas, dienvidrietumos - Indonēzija, dienvidos - Papua-Jaungvineja un Melanēzija, dienvidaustrumos un austrumos - Polinēzija. Terminu pirmoreiz piedāvāja franču pētnieks Dimons D'Irvils 1831. gadā - līdz tam Klusā okeāna salas visas kopā tika dēvētas par Polinēziju.

### [izmainīt šo sadaļu] Valstis un administratīvās teritorijas

Mikronēzijā atrodas šādas valstis un administratīvās teritorijas (alfabētiskā kārtībā):

- Guama (ASV)
- Kiribati
- Māršala salas
- Mikronēzijas Federatīvās valstis - vienkāršoti "Mikronēzija", kas savukārt sastāv no četrām valstīm - Kosrae, Japa, Pohnpeja, Čuuka
- Nauru
- Palau
- Veika sala (ASV)
- Ziemeļu Marianas (ASV)

### [izmainīt šo sadaļu] Ģeogrāfija un vēsture

Mikronēzija sastāv no liela skaita mazu saliņu, kas izsētas plašā Klusā okeāna reģionā.

Vienīgā līdz šim apzinātā senā Mikronēzijas kultūra atradās Japas salā. Guama, Ziemeļu Marianas un Karolīnu salas (tagadējā Mikronēzija (valsts) un Palau) pirmās kļuva par Spānijas kolonijām. Pārējās salas kolonizēja krietni vēlāk - XIX gadsimta beigās, kad teritorija tika sadalīta šādi:

- ASV ieņēma Guamu Spānijas - ASV karā 1898. gadā, kā arī kolonizēja Veika salu;
- Vācija pārņēma Nauru un nopirka no Spānijas Māršala, Karolīnu un Ziemeļu Marianu salas;
- Britu impērija pārņēma Gilberta salas (tagadējā Kiribati)

Pirmā pasaules kara laikā Vācijai līdz tam piederošās teritorijas Klusajā okeānā tika tai atņemtas. Nauru kļuva par Austrālijas mandātteritoriju, pārējās salas kļuva par Japānas mandātteritoriju. Pēc Japānas sagrāves Otrajā pasaules karā tās nokļuva ASV pārraudzībā.

Mūsdienās gandrīz visa Mikronēzija, izņemot Guamu, Veika salu un Ziemeļu Marianas, ir neatkarīgas valstis.

### [izmainīt šo sadaļu] Valodas

Dažādo Mikronēzijas tautu valodas pieskaita Austronēziešu valodu saimei. Vairums valodu ieder Okeāniskajā apakšsaimē, taču trīs Mikronēzijas tautu valodas pieder Rietumu Malajas - Polinēzijas apakšsaimei:

- Čamorro un tanapagu valodas Marianas salās;
- Japiešu un dažas citas valodas Karolīnu salās;
- Palauiešu valoda

Šīs valodas ir tuvāk radniecīgas tām valodām, kurās runā Filipīnu un Indonēzijas iedzīvotāji.

## [izmainīt šo sadaļu] Ārējās saites

- myMicronesia.com - Mikronēzijas portāls
- Dabas aizsardzība Mikronēzijā

Saturs iegūts no "http://lv.wikipedia.org../../../m/i/k/Mikron%C4%93zija_%28re%C4%A3ions%29.html"

Kategorijas: Okeānija | Mikronēzija | Pasaules iedalījums

##### Views

- Raksts
- Diskusija
- Pašreizējā versija

##### Meklēt

##### Citās valodās

- العربية
- Bân-lâm-gú
- Català
- Dansk
- Deutsch
- Eesti
- English
- Ελληνικά
- Español
- Esperanto
- Français
- 한국어
- Bahasa Indonesia
- Íslenska
- Italiano
- עברית
- Lietuvių
- Magyar
- Nederlands
- 日本語
- Norsk (bokmål)
- Norsk (nynorsk)
- Kapampangan
- Polski
- Português
- Русский
- Српски / Srpski
- Suomi
- Svenska
- Tagalog